கேள்வி: அரசு மேல்நிலைப் பள்ளி, காக்கூர் என்பது என்ன?
பதில்: காக்கூர் அரசு மேல்நிலைப் பள்ளி (''Government Higher Secondary School, Kakkoor'') இந்தியா தமிழ்நாடு மாநிலம் இராமநாதபுரம் மாவட்டத்தில் உள்ள முதுகுளத்தூர் வட்டம் காக்கூர் கிராமத்தில் அமைந்துள்ளது. முதுகுளத்தூரிலிருந்து இராமநாதபுரம் செல்லும் சாலையில் 7 கி.மீ தொலைவில் காக்கூர் அரசு மேல்நிலைப் பள்ளி உள்ளது. தமிழ்நாடு மாநில அரசாங்கத்தின் பள்ளிக்கல்வித் துறையின் கட்டுப்பாட்டில் பள்ளி செயல்படுகிறது. 6 முதல் 12 ஆம் வகுப்பு வரை படிக்கும் மாணவர்கள் இங்கு கல்வி கற்கின்றனர். மாணவர்கள் பல்வேறு போட்டிகளிலும் கலந்து கொள்கின்றனர். காக்கூர் அரசு மேல்நிலைப் பள்ளி 5.25 ஏக்கரில் அமைந்துள்ளது. 3.00 ஏக்கரில் விளையாட்டு மைதானம் அமைந்துள்ளது. ‘ப’ வடிவ அமைப்பில் கட்டிடம் அமைக்கப்பட்டு இதில் 15 வகுப்பறைகளும் 4 ஆய்வக அறைகளும் அமைக்கப்பட்டுள்ளன.